Turkiyada konstitutsion islohot bo‘yicha o‘tkazilgan referendumda ishtirok etgan fuqarolarning 51,2 foizi uni yoqlashdi, 48,8 foiz kishi qarshi bo‘ldi. Natijalarga ko‘ra, endilikda mamlakatning amaldagi prezidenti Rajab Erdo‘g‘on nazariy jihatdan 2029 yilgacha hukumat tepasida qolishi mumkin. Referendumning keyingi kunlarida tarafdorlar va qarshilar ko‘chalarga chiqib, o‘z pozitsiyalarini ifoda qilishda davom etishdi. Shuningdek, Turkiyada muxolifat kuchlari saylov komissiyasidan referendum natijalarini bekor qilishni talab etmoqda. Respublika xalq partiyasi matbuot xizmati tegishli talab ifodalangan apellyatsiyani Markaziy saylov komissiyasiga topshirgan.